**ELŐTERJESZTÉS**

**Szombathely Megyei Jogú Város Közgyűlésének 2019. február 28-i ülésére**

**Javaslat a Pálos Károly Szociális Szolgáltató Központ és Gyermekjóléti Szolgálat Alapító Okiratának módosítására**

A Pálos Károly Szociális Szolgáltató Központ és Gyermekjóléti Szolgálat Alapító Okiratának módosítását az indokolja, hogy a házi segítségnyújtás tekintetében Tanakajd, jelzőrendszeres házi segítségnyújtás esetében Acsád és Meszlen, valamint család- és gyermekjóléti szolgáltatás vonatkozásában Gencsapáti település kikerül az ellátási területek közül. A fent leírt települések más formában kívánják megoldani az ellátások biztosítását.

Az alapító okirat 4.5. pontja a költségvetési szerv illetékessége, működési területe alpontból kerülnek ki a fent felsorolt települések.

A Pálos Károly Szociális Szolgáltató Központ és Gyermekjóléti Szolgálat Módosító okiratát az előterjesztés 1. számú melléklete, a módosításokkal egységes szerkezetbe foglalt Alapító okiratot az előterjesztés 2. számú melléklete tartalmazza.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2019. február „ ”**

**/: Dr. Puskás Tivadar :/**

**HATÁROZATI JAVASLAT**

**……../2019. (II.28.) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. §- a alapján a Pálos Károly Szociális Szolgáltató Központ és Gyermekjóléti Szolgálat Módosító Okiratát az előterjesztés 1. számú melléklete, a módosításokkal egybeszerkesztett Alapító Okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója)

**Határidő:** azonnal (az 1. pont vonatkozásában)

2019. március 15. (a 2. pont vonatkozásában)